върху съотношенията, докато в другата група се акцентира върху самото съотношение. И двете групи съотношения нямат никаква друга връзка с образците CA1, CA2 или CA5.
 в)
 образец CA4 съдържа едно поле, касаещо свързаните с втори стълб допълнителни капиталови изисквания. Това поле няма връзка с капиталовите съотношения на образец CA3 чрез правила за утвърждаване и отразява член 104, параграф 2 от Директивата за капиталовите изисквания, в който изрично се споменават допълнителните капиталови изисквания като възможност за решения по втори стълб.
 1.2. C 01.00 — СОБСТВЕНИ СРЕДСТВА (CA1)
 1.2.1. Указания относно конкретни позиции
 Ред
 Препратки към нормативни документи и указания
 010
 1. Собствени средства
 Член 4, параграф 1, точка 118 и член 72 от Регламента за капиталовите изисквания
 Собствените средства на дадена институция се състоят от сбора на нейния капитал от първи ред и капитал от втори ред.
 015
 1.1 Капитал от първи ред
 Член 25 от Регламента за капиталовите изисквания
 Капиталът от първи ред е сборът от базовия собствен капитал от първи ред и допълнителния капитал от първи ред
 020
 1.1.1 Базов собствен капитал от първи ред
 Член 50 от Регламента за капиталовите изисквания
 030
 1.1.1.1 Капиталови инструменти, приемливи като базов собствен капитал от първи ред
 Членове 26, параграф 1, букви a) и б), 27—30, 36, параграф 1, буква е) и 42 от Регламента за капиталовите изисквания
 040
 1.1.1.1.1 Изплатени капиталови инструменти
 Член 26, параграф 1, буква a) и членове 27—30 от Регламента за капиталовите изисквания
 Включва капиталови инструменти на взаимоспомагателни и кооперативни дружества или на други подобни институции (членове 27 и 29 от Регламента за капиталовите изисквания).
 Сумата, която следва да се отчита, се представя нетно от премийните резерви, свързани с инструментите
 050
 1.1.1.1.2* Позиции за сведение: неприемливи капиталови инструменти
 Член 28, параграф 1, букви б), л) и м) от Регламента за капиталовите изисквания
 Условията по тези букви отразяват различни ситуации, касаещи капитала, в които е възможно сторниране и по този начин отчетената тук сума може да бъде приета в следващи периоди.
 Сумата, която следва да се отчита, не включва премийните резерви, свързани с инструментите
 060
 1.1.1.1.3 Премийни резерви
 Член 4, параграф 124 и член 26, параграф 1, буква б) от Регламента за капиталовите изисквания
 Премийните резерви имат същото значение, както в приложимия счетоводен стандарт.
 Сумата, която следва да се отчита по тази позиция, е частта, свързана с „Изплатени капиталови инструменти“.
 070
 1.1.1.1.4 (-) Собствени инструменти на базовия собствен капитал от първи ред
 Член 36, параграф 1, буква е) и член 42 от Регламента за капиталовите изисквания
 Собствени инструменти на базовия собствен капитал от първи ред, които се държат от отчитащата се институция или група към датата на отчитане. При спазване на изключенията, предвидени в член 42 от Регламента за капиталовите изисквания.
 Дяловото участие, включено като „Неприемливи капиталови инструменти“, не се отчита на този ред.
 Сумата, която следва да се отчита, включва премийните резерви, свързани със собствените акции.
 Позиции 1.1.1.1.4 до 1.1.1.1.4.3 не включват настоящите или условните задължения за закупуване на собствени инструменти на базовия собствен капитал от първи ред. Настоящите или условните задължения за закупуване на собствени инструменти на